

2019. a viidi esmakordselt Põhja-Pärnumaa vallas kodaniku algatuse ja vabatahtlike toetajate koostööl läbi koguperepäev „Kaitseinglid“, mis pälvis ka samal aastal „Pärnumaa vabakonna silmapaistvam tegu 2019“ tiitli. Üritus oli väga populaarne ja külastajaid oli üle 2500 ning leidus isegi naaberriikidest. Sellel suvel on üritusest möödumas viis aastat ja meie sooviks oleks jällegi selline tore üritus rahvale kättesaadavaks teha.

„Kaitseinglid“ on sise-, kodu- ja välisturvalisusele suunatud ennetusüritus, mille eesmärgiks on tutvustada ühiskonnale kaitse- ja pääste organisatsioonide, asutuste ning vabatahtlike töö olemust ja tehnikat ning õppimis võimalusi. Samuti on esindatud koduohutus kus näidatakse ning tutvustatakse beebidele ohutu keskkonna loomist kodus ja sõidukites, elektri- ja kütteseadmete ohutut kasutamist ning veel palju muud.

Mõned näited keda on üle Eesti kogupereüritusele on kohale oodata:

* Politsei erinevate tööliinidega;
* päästeametit;
* kiirabi;
* kaitseliitu
* kaitseväge
* liitlased
* lennusalka;
* naiskodukaitset;
* gaidid, skaudid, kodutütred
* erinevaid ametiasutusi (Maksu- ja Tolliamet, Transpordiamet, Keskkonnaamet, Vanglateenistus jne)
* merepäästeüksust, vabatahtlikud päästjad ning pääste- ja otsingukoerasid;
* pommigruppi;
* Milrem Robotics väikesoomukitega ja Thereod Systems militaartroonidega.
* ja veel paljud teised

Lisaks erinevatele Eesti jõustruktuuridele on üritusele tulemas Läti ja Soome politsei. Kohal saab olema erinevat ja põnevat politsei-, pääste- ja lahingutehnikat ning kopterid. Et külastajad saaksid võrrelda tänapäevast varustust on kohal ka erinevat vanatehnikat (nt. tank T-34) ja palju muud põnevat. Üritusel on ka eraldi lasteala batuutide ning liikluslinnakuga.

Meie eesmärgiks ürituse läbiviimisel on see, et lisaks toredatele tegevustele ja erinevale tehnikale ning asutustele ja organisatsioonidele oleks üritus peredele tasuta.

Oleme väga tänulikud kui leiaksite võimaluse toetada perepäeva läbiviimist oma osalemisega.

Omaltpoolt pakume Teile reklaami meie ürituse reklaamplakatil nii välimeedias, raadios, ajakirjanduses kui sotsiaalmeediakanalites. Samuti meiepoolset siirast ja südamlikku tänu. Üritusele on oodata televisiooni ja ajakirjandust.

„Kaitseinglid“ toimub sellel korral 10. augustil 2024. a Põhja-Pärnumaa vallas, Vändra alevi pargis.

Kontakt: Janek Saharenko 5297002; janek.saharenko@politsei.ee

Teiepoolset osalemist ootame jäädes Kaitseinglite tiim.

